CELEX: 62016TN0829
Language: fi
Date: 2016-11-25 00:00:00
Title: Asia T-829/16: Kanne 25.11.2016 – Mouvement pour une Europe des nations et des libertés v. parlamentti

23.1.2017   
            
            
               FI
            
            
               Euroopan unionin virallinen lehti
            
            
               C 22/55
            
         Kanne 25.11.2016 – Mouvement pour une Europe des nations et des libertés v. parlamentti
   (Asia T-829/16)
   (2017/C 022/74)
   Oikeudenkäyntikieli: ranska
   
      Asianosaiset
   
   
      Kantaja: Mouvement pour une Europe des nations et des libertés (Pariisi, Ranska) (edustaja: asianajaja A. Varaut)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin puhemiehistön 12.9.2016 tekemän päätöksen D106185, joka annettiin tiedoksi 26.9.2016 ja jolla todettiin, että Mouvement pour une Europe des nations et des libertés’lle ”Schengen”-kampanjasta aiheutuneet ilmoituskustannukset eivät ole korvattavia
            
         
               —
            
            
               velvoittaa Euroopan parlamentin puhemiehistön korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu hyvän hallinnon periaatteen loukkaamiseen sen johdosta, että asian asiakirjoja ja Mouvement pour une Europe des nations et des libertés’n (jäljempänä MENL) huomautuksia ei toimitettu Euroopan parlamentin puhemiehistön tietoon.
            
         
               2)
            
            
               Toinen kanneperuste perustuu siihen, että kantajan mukaan kansallisten puolueiden ”välillinen rahoittaminen” eurooppalaisten puolueiden toimesta on oikeusvarmuuden vastainen epätäsmällinen käsite.
            
         
               3)
            
            
               Kolmas kanneperuste perustuu siihen, että MENL:n ”Schengen”-kampanjan ilmoituksissa käyttämän logon (jäljempänä riidanalainen logo) ymmärretään kansallisilla alueilla liittyvän yksinomaan eurooppalaisiin kampanjoihin, toisin kuin vastaaja on väittänyt tehdessään tämän kanteen kumoamisvaatimuksen kohteena olevan päätöksen. Tämän kanneperusteen tueksi kantaja esittää ensisijaisesti kolme väitettä:
               
                           —
                        
                        
                           MENL on järjestänyt kampanjan yksin, ilman kansallisten puolueiden hyväksyntää tai osallistumista
                        
                     
                           —
                        
                        
                           kampanja ja ilmoitus liittyivät laajamittaiseen eurooppalaiseen ongelmaan, eli Schengen-sopimukseen liittyvään ongelmaan
                        
                     
                           —
                        
                        
                           riidanalainen logo ei täten ole kansallisten puolueiden logo vaan Euroopan parlamentissa toimivien valtuuskuntien ja puolueiden logo
                        
                     
         
               4)
            
            
               Neljäs kanneperuste perustuu siihen, että riidanalainen logo on huomattavasti pienempi kuin MENL:n logo. Oikeuskäytännön ja asiaa koskevien säännösten mukaan seuraamuksista määrätään vain kansallisille logoille, jotka ovat suurempia tai samankokoisia kuin eurooppalaiset logot.